Държавен вестник, бр. 44, 2017 г., стр. 11

БРОЙ  44	
Д Ъ Р Ж А В Е Н  В Е С Т Н И К 	
СТР.  11  
4. осъществява общия контрол за изпъл­
нението на възложените задачи и цели на 
министерството;
5. осъществява вътрешноведомствената 
организация на работа на администрацията, 
за което може да издава заповеди;
6. контролира и отговаря за работата с 
документите и за тяхното съхраняване;
7. координира и контролира дейността по 
управлението на държавната собственост, 
предоставена на министерството; 
8. осъществява координация и контрол в 
процеса на подготовката и изпълнението на 
бюджета и отговаря за законосъобразното и 
целесъобразното разходване на средствата по 
бюджета на министерството;
9. координира и контролира дейностите 
по управление на човешките ресурси в ми­
нистерството;
10. координира и контролира дейностите 
в областта на информационните технологии 
и системи в министерството;
11. организира дейностите по подготовка­
та на министерството за работа във военно 
време, при управление при кризи и по защита 
при бедствия;
12. ръководи, координира и контролира 
подготовката на становища на министъра 
по материали за заседания на Министерския 
съвет;
13. осъществява и други дейности, възло­
жени му от министъра.
Раздел III
Инспекторат
Чл. 14. (1) Инспекторатът е на пряко 
подчинение на министъра и осъществява 
административен контрол върху дейността 
на министерството.
(2) Инспекторатът:
1. подпомага министъра по отношение на 
изпълнението на задачите, произтичащи от 
програмата за изпълнение на Националната 
стратегия за противодействие на корупцията;
2. извършва комплексни, планови, тема­
тични, извънпланови и последващи проверки 
на структури, дейности и процеси в админи­
страцията;
3. прави оценка на корупционния риск и 
предлага мерки за ограничаването му;
4. събира и анализира информация и 
извършва проверки за установяване на нару­
шения, прояви на корупция и неефективна 
работа на администрацията;
5. извършва анализ на ефективността на 
дейността на министерството; 
6. следи за спазването на законите, под­
законовите и вътрешноведомствените актове 
за организацията на работата от служителите 
на администрацията;
7. извършва проверка на сигналите срещу 
незаконни или неправилни действия или без­
действия на служители от администрацията;
8. изпраща информация до Комисията за 
предотвратяване и установяване на конфликт 
на интереси съгласно Закона за предотвратя­
ване и установяване на конфликт на интереси;
10. изпраща сигнали до органите на про­
куратурата, когато при проверки установи 
данни за извършено престъпление;
11. осъществява други функции във връзка 
с административния контрол, произтичащи 
от нормативни актове или възложени от 
министъра.
(3) Инспекторатът извършва проверка въз 
основа на заповед на министъра. За резултатите 
от проверката се изготвя доклад с предложения 
за отстраняване на констатирани пропуски и 
нарушения, който се представя на министъра.
Раздел IV
Звено за вътрешен одит
Чл. 15. (1) Звеното за вътрешен одит е на 
пряко подчинение на министъра и докладва 
директно на него.
(2) Звеното осъществява дейността по вът­
решен одит в министерството, като:
1. планира, извършва и докладва своята 
дейност в съответствие със Закона за вътреш­
ния одит в публичния сектор, международните 
Стандарти за професионална практика по 
вътрешен одит, Етичния кодекс на вътрешните 
одитори, статута си и утвърдената от минис­
търа на финансите Методология за вътрешен 
одит в публичния сектор;
2. дава на министъра независима и обек­
тивна оценка за състоянието на финансовото 
управление и контрол на всички одитирани 
структури, програми, дейности и процеси, в 
т.ч. за спазването на принципите за законо­
съобразност, добро финансово управление и 
прозрачност;
3. консултира ръководството по негово 
искане, като дава съвети, мнение, провежда 
обучение и други с цел да се подобрят про­
цесите на управление на риска и контролът, 
без да поема управленска отговорност за това;
4. представя годишен доклад на министъра 
за дейността по вътрешен одит в съответствие 
с чл. 40 от Закона за вътрешния одит в пуб­
личния сектор; 
5. дава становище относно съответствието 
на информацията в доклада и въпросника 
за състоянието на системите за финансово 
управление и контрол в министерството за 
съответната година с резултатите от одитни­
те доклади и констатациите от извършените 
одитни ангажименти.